ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-3286/97 υποβολή: Roberta Angelilli (NI) προς την Επιτροπή (13 Οκτωβρίου 1997)

Θέμα: Αίτημα για έκτακτη παρέμβαση λόγω σεισμού στις περιοχές Umbria και Marche

Κατά την τελευταία εβδομάδα του Σεπτεμβρίου, ισχυρός σεισμός προκάλεσε σημαντικές ζημιές στην Ιταλία και ιδιαίτερα στις περιοχές Umbria και Marche.

Ο εν λόγω σεισμός αχρήστευσε κατ'αρχήν ολόκληρα κατοικημένα κέντρα προκαλώντας σοβαρές δυσκολίες στον πληθυσμό και κατά δεύτερο λόγο, έπληξε σοβαρά την καλλιτεχνική κληρονομιά, ιδίως στην πόλη της Ασίζης.

Είναι σε θέση η Επιτροπή να προβεί σε έκτακτες χρηματοδοτικές παρεμβάσεις;

1. για τον πληγέντα πληθυσμό;

2. για την ανασυγκρότηση των αστικών κέντρων;

3. για την αποκατάσταση των έργων τέχνης;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις P-3220/97 και P-3286/97 (4 Νοεμβρίου 1997)

Η Επιτροπή επιθυμεί να εκφράσει την αλληλεγγύη της στα θύματα των σεισμών που κατέστρεψαν σε δραματικό βαθμό τις ιταλικές περιοχές Umbria και Marche στα τέλη Σεπτεμβρίου 1997. Η Επιτροπή γνωρίζει την σημαντική έκταση των ζημιών που υπέστησαν οι ευρωπαίοι πολίτες των περιοχών αυτών καθώς και τις σοβαρές ζημιές που έπληξαν μία πολιτιστική κληρονομιά ανεκτίμητης αξίας.

Όσον αφορά την κοινοτική βοήθεια για περιπτώσεις έκτακτης ανάγκης υπέρ των πληθυσμών της Κοινότητας που έχουν πληγεί από καταστροφές, η Επιτροπή υπενθυμίζει στο Αξιότιμο Μέλος του Κοινοβουλίου ότι ο προϋπολογισμός του 1997 δεν διαθέτει στο αντίστοιχο κονδύλιο (Β4-3400) πιστώσεις που να επιτρέπουν την θέση σε εφαρμογή ενέργειας αλληλεγγύης έναντι των πληγέντων ευρωπαίων πολιτών.

Όσον αφορά την ενίσχυση διαρθρωτικού χαρακτήρα, οι σεισμοί αυτοί έπληξαν περιοχές ιδιαίτερα αγροτικές στις οποίες η Επιτροπή δίνει μεγάλη σημασία και οι οποίες καλύπτονται στο σύνολό τους από τον στόχο 5β.

Οι πρόεδροι των δύο περιοχών έστειλαν στην Επιτροπή αίτηση αναπροσαρμογής του προγραμματισμού του στόχου 5β σε συνάρτηση με τις νέες προτεραιότητες και τις νέες ανάγκες που προέκυψαν από τον σοβαρό αυτό σεισμό.

Η Επιτροπή επιβεβαιώνει ότι είναι πλήρως διαθέσιμη να κινήσει στο πλαίσιο της εταιρικής σχέσης τις διαδικασίες που απαιτούνται για την ενίσχυση των ενιαίων εγγράφων προγραμματισμού του στόχου 5β με συγκεκριμένα μέτρα που θα αφορούν την ανοικοδόμηση. Στο πλαίσιο αυτό μπορεί να εκτιμηθεί η δυνατότητα να υπάρξει παρέμβαση υπέρ της αρχιτεκτονικής και τεχνικής κληρονομιάς, του παραγωγικού δυναμικού και της ανοικοδόμησης των αγροτικών χωριών.

Όσον αφορά την αποκατάσταση της πολιτιστικής κληρονομιάς, η Επιτροπή ανακοίνωσε την 1η Οκτωβρίου 1997 ότι θα χορηγήσει ενίσχυση 100.000 ECU από τα κονδύλια που διατίθενται για τη διατήρηση της πολιτιστικής κληρονομιάς. Η έκτακτη αυτή ενίσχυση αποσκοπεί στην κάλυψη του κόστους για την αποκατάσταση της εκκλησίας του Αγίου Φραγκίσκου στης Ασίζης και ιδίως για την αποκατάσταση των τοιχογραφιών που καταστράφηκαν κατά τον πρόσφατο σοβαρό σεισμό.
ΓΡΑΠΤΗ ΕΡΩΤΗΣΗ E-3049/97 υποβολή: Amedeo Amadeo (NI) προς την Επιτροπή (2 Οκτωβρίου 1997)

Θέμα: Πράσινη Βίβλος για το εμπόριο

Η ερώτηση αφορά την «Πράσινη Βίβλο για το εμπόριο (έγγρ. COM(96) 0530 τελικό):

Ο τομέας του εμπορίου, δεύτερος σημαντικότερος οικονομικός τομέας για την Κοινότητα, βρίσκεται σήμερα, στο τέλος της χιλιετίας, ενώπιον πολλών προκλήσεων που πρέπει να απαντηθούν άμεσα εάν θέλουμε να συνεχίσει το εμπόριο να συνεισφέρει θετικά στην οικονομική και κοινωνική ευημερία των πολιτών.

Προς τούτο, καλείται η Επιτροπή:

1. να δημιουργήσει μόνιμη συμβουλευτική επιτροπή εμπορων και καταναλωτών υπό την αιγίδα της ΓΔ ΧΧΙΙΙ ή ΧΧΙV 7

2. να προωθήση τη συμμετοχή των εκπροσώπων των καταναλωτών και του εμπορικού τομέα στις εργασίες της επιτροπής για το εμπόριο και την εμπορία των προϊόντων καθώς και της συμβουλευτικής επιτροπής καταναλωτών, σε περίπτωση εξέτασης θεμάτων κοινού ενδιαφέροντος 7

3. να λάβει μέτρα ώστε να γίνονται τακτικές διαβουλεύσεις με τους φορείς εκπροσώπησης του εμπορικού τομέα και των καταναλωτών (Eurocommerce, CCD, Ευρωπαϊκές Ενώσεις καταναλωτών, κ.τ.λ.).

Απάντηση του κ. Παπουτσή εξ ονόματος της Επιτροπής (5 Νοεμβρίου 1997)

Η Επιτροπή δίνει ιδιαίτερη βαρύτητα στην ανάγκη συμμετοχής των εκπροσώπων του εμπορικού τομέα και των καταναλωτών στις εργασίες της. Για το λόγο αυτό, δημιούργησε δυο συμβουλευτικές επιτροπές, την Επιτροπή εμπορίου και διανομής (ΕΕΔ), στην οποία συμμετέχουν οι επαγγελματίες του τομέα του εμπορίου και την Επιτροπή καταναλωτών, στην οποία συμμετέχουν οι εκπρόσωποι των καταναλωτών.

Στην περίπτωση που υπάρχει ανάγκη να συζητηθούν κοινά θέματα τόσο με τους εκπροσώπους του εμπορίου όσο και των καταναλωτών, οι δυο επιτροπές συναντώνται σε κοινές συνεδριάσεις, κατά τις οποίες ανταλλάσσουν απόψεις και ενημερώνονται για τις μεταξύ τους θέσεις και προσδοκίες.

Αυτό ακριβώς συνέβη για όλα ανεξαιρέτως τα θέματα που αφορούν την καθιέρωση του ενιαίου νομίσματος, για την αναζήτηση κοινών θέσεων μεταξύ καταναλωτών και εμπόρων γύρω από ευαίσθητα θέματα όπως η διπλή αναγραφή της τιμής, η ημερομηνία μετάβασης στη χρησιμοποίηση του νομίσματος και η προετοιμασία των σημείων πώλησης για την υποστήριξη των καταναλωτών. Κατά τον ίδιο τρόπο, η καθιέρωση νομικού πλαισίου για τις κάρτες πληρωμής αποτέλεσε αντικείμενο ανταλλαγών απόψεων μεταξύ των δυο επιτροπών.

Για το λόγο αυτό, η Επιτροπή δεν θεωρεί σκόπιμη τη δημιουργία μιας νέας επιτροπής. Αντίθετα, η Επιτροπή προτίθεται να συνεχίσει το διάλογο μεταξύ καταναλωτών και επιχειρήσεων, που δρομολόγησε το Δεκέμβριο του 1996. Στην κατεύθυνση αυτή, διεξάγονται συνομιλίες μεταξύ της Επιτροπής, της Ένωσης των συνομοσπονδιών βιομηχανίας και εργοδοτών στην Ευρώπη (UNICE), του Ευρωπαϊκού γραφείου ενώσεων καταναλωτών (EΓΕΚ) και της Εurocommerce, προκειμένου να καθοριστεί ένα σταθερό πλαίσιο για την ανταλλαγή πληροφοριών και την καλύτερη κατανόηση θεμάτων κοινού ενδιαφέροντος.
ΓΡΑΠΤΗ ΕΡΩΤΗΣΗ E-2519/97 υποβολή: Klaus Lukas (NI) προς την Επιτροπή (22 Iουλίου 1997)

Θέμα: Αναδιοργάνωση του ανταγωνισμού (μεταρρύθμιση των εθνικών περιφερειακών συστημάτων ενίσχυσης)

Όπως προκύπτει από ανακοινώσεις των μέσων ενημέρωσης (λ.χ. εφημερίδα Der Standard 4.6.1997), η Επιτροπή σκοπεύει, στο πλαίσιο της αναδιοργάνωσης του ευρωπαϊκού ανταγωνισμού, να προβεί σε εμπεριστατωμένη μεταρρύθμιση των εθνικών περιφερειακών συστημάτων ενίσχυσης. Στο πλαίσιο αυτό, ερωτώ την Επιτροπή:

1. Αληθεύουν οι εν λόγω ανακοινώσεις του Τύπου; Εάν τούτο συμβαίνει, σε ποιό στάδιο βρίσκονται οι συζητήσεις για τη μεταρρύθμιση των εθνικών περιφερειακών συστημάτων ενίσχυσης; Ποιός είναι αρμόδιος για τη θέσπιση των μεταρρυθμίσεων αυτών;

2. Πότε πρόκειται να πραγματοποιηθούν οι μεταρρυθμίσεις αυτές; Πιστεύει η Επιτροπή ότι είναι ήδη ληξιπρόθεσμες; Εάν τούτο συμβαίνει, για ποιό λόγο; Εάν τούτο δεν συμβαίνει, για ποιό λόγο εξετάζεται το ενδεχόμενο μεταρρύθμισης;

3. Ποιός είναι ο στόχος των μεταρρυθμίσεων αυτών; Συνεπάγονται, άραγε, αυξημένες ή μειωμένες οικονομικές επιβαρύνσεις για την ΕΕ; Προβλέπονται μεταβατικές ενισχύσεις για τις περιφέρειες που δεν θα λαμβάνουν πλέον εθνικές επιδοτήσεις μετά τη μεταρρύθμιση;

4. Σύμφωνα με ποιά κριτήρια θα πραγματοποιηθούν οι μεταρρυθμίσεις; Ποιές συνέπειες θα είχε η εφαρμογή των μεταρρυθμίσεων αυτών στην Αυστρία;

5. Πώς αξιολογεί η Επιτροπή τα εθνικά περιφερειακά συστήματα ενίσχυσης;

Απάντηση του κ. Van Miert εξ ονόματος της Επιτροπής (29 Σεπτεμβρίου 1997)

1. Η Επιτροπή καταρτίζει επί του παρόντος κατευθυντήριες γραμμές όσον αφορά κρατικές ενισχύσεις περιφερειακού στόχου, αναθεωρώντας διάφορες υφιστάμενες ρυθμίσεις και πρακτικές τις οποίες κωδικοποιεί σε ένα ενιαίο κείμενο. Η συνθήκη της ΕΕ παρέχει ευρείες αρμοδιότητες στην Επιτροπή για την εφαγμογή των άρθρων 92 και 93.

2. Απόφαση της Επιτροπής σχετικά με τις προαναφερόμενες κατευθυντήριες γραμμές αναμένεται να ληφθεί κατά το δεύτερο ήμισυ του 1997. Οι εν λόγω κατευθυντήριες γραμμές θα αρχίσουν να ισχύουν την 1η Ιανουαρίου 2000.

3. και 5. Στόχος της κωδικοποίησης και της αναθεώρησης των ρυθμίσεων και των πρακτικών είναι να καταστήσουν τη διαδικασία λήψης αποφάσεων της Επιτροπής στον τομέα αυτό διαφανέστερη και επομένως να αυξήσουν την ασφάλεια δικαίου, γεγονός που ανταποκρίνεται στις επιθυμίες που εξέφρασαν επανειλημμένα τα κράτη μέλη και άλλοι παράγοντες. Με τις εν λόγω κατευθυντήριες γραμμές επιδιώκεται κυρίως η συγκέντρωση των εθνικών ενισχυόμενων περιφερειών, στόχος η αναγκαιότητα του οποίου επισημάνθηκε τόσο στο εγκριθέν από την Επιτροπή «Πρόγραμμα δράσης 2000» ((COM (97) 2000 τελ. )) όσο και στην πέμπτη έκθεση της Επιτροπής για τις κρατικές ενισχύσεις ((COM (97) 170 τελ. )). Δεν προβλέπονται σχετικές δαπάνες από τον κοινοτικό προϋπολογισμό.

4. Επί του παρόντος δεν είναι δυνατό να προσδιοριστούν ποιές θα είναι οι συνέπειες συγκεκριμένα για την Αυστρία.
ΓΡΑΠΤΗ ΕΡΩΤΗΣΗ E-2958/97 υποβολή: Anita Pollack (PSE) προς την Επιτροπή (17 Σεπτεμβρίου 1997)

Θέμα: Προγράμματα για την αντιμετώπιση του ΗΙV/ΑΙDS

Μπορεί η Επιτροπή να μας παράσχει λεπτομερή στοιχεία σχετικά με τα προγράμματά της για την καταπολέμηση του ΗΙV/ΑΙDS στην Ινδία, το Πακιστάν, το Μπαγλαντές και το Νεπάλ; Μπορεί επίσης να μας αναφέρει εάν σχεδιάζει να διευρύνει κάποια από τα υφιστάμενα προγράμματα;

Απάντηση του κ. Marin εξ ονόματος της Επιτροπής (3 Οκτωβρίου 1997)

Η Επιτροπή έχει σοβαρά δεσμευτεί στην Ασία με προγράμματα υγείας που αφορούν την αναπαραγωγή. Από το 1991, έχουν χορηγηθεί στον τομέα αυτό 365 εκατ. ECU.

Ειδικότερα, το κονδύλιο του προϋπολογισμού Β7-6211 που αφορά τον ιό και το σύνδρομο επίκτητης ανοσοποιητικής ανεπάρκειας (HIV/AIDS), έχει χρηματοδοτήσει προγράμματα σε τέσσερις χώρες στις οποίες αναφέρεται το Αξιότιμο Μέλος του Κοινοβουλίου.

Ινδία

- Υποστήριξη μη κυβερνητικών οργανισμών (ΜΚΟ) για δραστηριότητες στην Ινδία που αφορούν τον HIV/AIDS και τις σεξουαλικά μεταδιδόμενες ασθένειες (ΣΜΑ)1994-1998: 556.000 ECU

- ποστήριξη σε προγράμματα πρόληψης των ΣΜΑ στις πόρνεςαπό το 1995: 15.000 ECU

- Υποστήριξη για την ευαισθητοποίηση σε θέματα AIDSαπό το 1996: 10.906 ECU

H στρατηγική της Επιτροπής στην Ινδία στηρίζεται κυρίως στην υποστήριξη τοπικών και ευρωπαϊκών ΜΚΟ για την εφαρμογή εκστρατειών πρόληψης κατά της μετάδοσης του HIV/AIDS και άλλων ΣΜΑ. Πρέπει επίσης να σημειωθεί ότι έχει αναπτυχθεί ένα ευρύτερο πρόγραμμα που αφορά την υγεία της οικογένειας και την πρόνοια για την οικογένεια και περιλαμβάνει το θέμα του HIV/AIDS, με ποσό ύψους 200 εκατ. ECU.

Πακιστάν

- Προώθηση της υγείας που έχει σχέση με την αναπαραγωγή μεταξύ των φτωχών κοινοτήτων στο Καράτσι1994-1996: 320.000 ECU

- Συνέχιση της υγειονομικής εκπαίδευσης σε θέματα ΣΜΑστο στάδιο της προετοιμασίας 1.100.000 ECU

Mπανγκλαντές

- Υποστήριξη για πρωτοβουλίες σχετικά με το HIV/ΣΜΑ σε επίπεδο κοινότητας.1994-1997: 700.000 ECU

- Υποστήριξη σε εκστρατείες πρόληψης του AIDS και εκπαίδευσηςαπό το 1996: 12.273 ECU

Νεπάλ

- Πρόγραμμα για την υγεία σχετικά με την αναπαραγωγήαπό το 1995: 920.000 ECU

- Κατάρτιση και εκπαίδευση σχετικά με τις ΣΜΑ1994-1997: 625.000 ECU

- Υποστήριξη σε ολοκληρωμένα αγροτικά προγράμματα η οποία περιέχει στοιχεία όπως ο οικογενειακός προγραμματισμός και η υγεία σε σχέση με την αναπαραγωγήαπό το 1995: 105.337 ECU

Tο πρόγραμμα της Επιτροπής σχετικά με τον HIV/AIDS υποστηρίζει από το 1992 το Υπουργείο Υγείας, τοπικά ιδρύματα και ΜΚΟ για την παροχή καλύτερης αντιμετώπισης των ΣΜΑ και για την πραγματοποίηση παρεμβάσεων για την πρόληψη της μετάδοσης των ΣΜΑ και του HIV. Κατά την πρώτη φάση, αναπτύχθηκαν κατευθυντήριες γραμμές για τη διαχείριση των ΣΜΑ σε εθνικό επίπεδο, αγοράστηκε εξοπλισμός εργαστηρίου και έγινε μερική κατάρτιση βασικού προσωπικού. Ο στόχος της δεύτερης φάσης είναι η ανάπτυξη μεθόδων κατάρτισης και η καθιέρωση εθνικής διάρθρωσης κατάλληλης να εφαρμόσει τις ενέργειες αυτές και να διευκολύνει την συνεργασία μεταξύ των σχετικών εθνικών εταίρων.
ΓΡΑΠΤΗ ΕΡΩΤΗΣΗ E-2974/97 υποβολή: Joaquνn Sisσ Cruellas (PPE) προς την Επιτροπή (17 Σεπτεμβρίου 1997)

Θέμα: Ασφάλεια στα «Λούνα Πάρκ»

Στις 5 Ιουλίου 1997, στο «Λούνα Πάρκ» Port Aventura, στην Ισπανία, σκοτώθηκε ένας από τους επιβάτες του ψυχαγωγικού τραίνου Stampida, το οποίο θεωρείται το ξύλινο τραίνο με την πιό επικλινή τροχιά στον κόσμο, όταν εκσφενδονίσθηκε από τη θέση του τη στιγμή που ο συρμός είχε φθάσει την ανώτατη ταχύτητά του (72 κιλιόμετρα την ώρα) και μετά από μια μακρά επικλινή πορεία. Οι υπεύθυνοι του πάρκου υπογράμμισαν ότι τα βαγόνια του τραίνου αυτού διαθέτουν ένα σύστημα ατομικής πρόσδεσης που ελέγχεται πριν από κάθε διαδρομή και ότι, εάν υπάρξει βλάβη σε κάποιο από τα συστήματα πρόσδεσης, ενεργοποιείται ένα σύστημα ασφάλειας που κάνει αδύνατη την εκκίνηση του συρμού. Μετά το ατύχημα διαπιστώθηκε ότι η ράβδος πρόσδεσης ήταν στη θέση της, γεγονός που τους κάνει να πιστεύουν ότι το σύστημα ασφαλείας λειτουργούσε κανονικά. Αυτή τη στιγμή βρίσκεται σε εξέλιξη η ανακριτική διαδικασία για τον προσδιορισμό των αιτίων του ατυχήματτος.

Μετά από το τραγικό αυτό δυστήχημα, ορισμένα μέσα ενημέρωσης έκαναν γνωστή την ανυπαρξία νομοθεσίας η οποία να ρυθμίζει τα σχετικά με τα συστήματα ασφαλείας των διαφόρων ψυχαγωγικών μηχανών των πάρκων αυτών. Λαμβάνοντας υπόψη τον μεγάλο αριθμό επισκεπτών που συρρέουν στα «Λούνα Πάρκ» για να διασκεδάσουν στον ελεύθερο χρόνο τους, θα μπορούσε η Επιτροπή να αναφέρει εάν υπάρχει κάποια ευρωπαϊκή ρύθμιση σχετικά με την ασφάλεια στά πάρκα αυτά;

Απάντηση της κας Bonino εξ ονόματος της Επιτροπής (27 Οκτωβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτηση Η-669/97 του κ. Willockx κατά την ώρα των ερωτήσεων της συνόδου της Σεπτεμβρίου 1997 ((Συζητήσεις του Κοινοβουλίου (Σεπτεμβρίου 1997). )) του Κοινοβουλίου.
ΓΡΑΠΤΗ ΕΡΩΤΗΣΗ E-2973/97 υποβολή: Joaquνn Sisσ Cruellas (PPE) προς την Επιτροπή (17 Σεπτεμβρίου 1997)

Θέμα: Πληροφορική στις ευρωπαϊκές ΜΜΕ

Πρόσφατα, κάποιος ισπανός, διοικητικό στέλεχος μιας μεγάλης εταιρείας που είναι παγκοσμίως πρώτη στην παραγωγή λογισμικού, δήλωσε ότι στην Ισπανία επενδύονται στις τεχνολογίες της πληροφορικής 50% λιγότερα κεφάλαια από ό,τι στην Ευρώπη. Η διαφορά αυτή οφείλεται κυρίως στις μικρομεσαίες επιχειρήσεις, οι μισές από τις οποίες δεν είναι εφοδιασμένες με προσωπικό υπολογιστή και οι άλλες μισές δεν έχουν εγκατεστημένους πάνω από πέντε, παρά το γεγονός ότι οι ισπανοί επιχειρηματίες έχουν συνειδητοποιήσει τη σημασία τους για τη βελτίωση της ανταγωνιστικότητας μιας ΜΜΕ. Σε σχέση με τα ανωτέρω, θα παρακαλούσα την Επιτροπή να απαντήσει στα εξής ερωτήματα:

Διαθέτει η Επιτροπή στοιχεία, για κάθε ένα από τα κράτη μέλη, σχετικά με το ποσσοστό των ΜΜΕ που είναι εφοδιασμένες με συστήματα πληροφορικής και, εάν ναι, θα μπορούσε να μας τα προσφέρει;

Θα μπορούσε η Επιτροπή να αναφέρει εάν οι ΜΜΕ επωφελούνται από κάποια κοινοτική ενίσχυση για την πραγματοποίηση τέτοιου είδους επενδύσεων και, σε θετική περίπτωση, τι είδους ενέργειες πραγματοποιούνται επ' αυτού;

Απάντηση του κ. Papoutsis εξ ονόματος της Επιτροπής (24 Οκτωβρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2998/97 υποβολή: Glyn Ford (PSE) προς την Επιτροπή (1 Οκτωβρίου 1997)

Θέμα: Ελευθερία έκφρασης στην Τουρκία

Δεδομένου του πλέον προσφάτου εγγράφου της Επιτροπής (COM(97)394) στο οποίο υπογραμμίζεται η σημασία μίας όσο το δυνατόν ευρύτερης συνεργασίας με ευρωπαϊκές και, κυρίως, με τουρκικές μη κυβερνητικές οργανώσεις των οποίων η δραστηριότητα αποβλέπει στην βελτίωση, μεταξύ άλλων, της κατάστασης εν σχέσει με τα δικαιώματα του ανθρώπου, έχει ενημερωθεί η Επιτροπή για το έγγραφο υπ' αριθμόν BO5HIF0000073/472 του Ιανουαρίου 1997 του Υπουργείου Εσωτερικών της Τουρκίας το οποίο δρομολογεί πρόγραμμα με στόχο την παρακώληση της δραστηριότητας των μη κυβερνητικών εκείνων οργανώσεων οι οποίες ενημερώνουν για την κατάσταση στον τομέα των δικαιωμάτων του ανθρώπου;

Ποιές εγγυήσεις είναι σε θέση να παράσχει η Επιτροπή ότι η γραμμή αυτή δεν αποτελεί πια πολιτική της τουρκικής κυβέρνησης;

Απάντηση του κ. Van den Broek εξ ονόματος της Επιτροπής (24 Οκτωβρίου 1997)

Η Επιτροπή δεν γνωρίζει το έγγραφο που αναφέρει το Αξιότιμο Μέλος του Κοινοβουλίου.

Όσον αφορά τις θέσεις της νέας κυβέρνησης της Τουρκίας, όσον αφορά τα δικαιώματα του ανθρώπου και τον εκδημοκρατισμό, ο πρωθυπουργός της Τουρκίας είχε την ευκαιρία να αναγνωρίσει επανειλημμένως και δημοσίως, την πρόοδο που πρέπει να επιτευχθεί ακόμη στη χώρα του, στον συγκεκριμένο τομέα.

Το πρόγραμμα που προτείνεται στην ανακοίνωση της Επιτροπής της 15ης Ιουλίου 1997 για το μέλλον των σχέσεων με την Τουρκία έχει, κυρίως, ως στόχο τη στενή συνεργασία με την κυβέρνηση στον συγκεκριμένο τομέα, και την απρόσκοπτη ανάπτυξη της κοινωνίας των πολιτών στην εν λόγω χώρα.
ΓΡΑΠΤΗ ΕΡΩΤΗΣΗ αρ θ. 2118/97 του Hiltrud BREYER προς το Συμβούλ ο. "Novel -Food"- Κανονισμός αριθ. 258/97 - Έγκριση ποικιλιών



Επίσημη Εφημερίδα αριθ. C 102 της 03/04/1998 σ. 0015



ΓΡΑΠΤΗ ΕΡΩΤΗΣΗ E-2118/97 υποβολή: Hiltrud Breyer (V) προς το Συμβούλιο (24 Iουνίου 1997) Θέμα: «Novel -Food»- Κανονισμός αριθ. 258/97 - Έγκριση ποικιλιών Παράγωγα προϊόντα τα οποία προέρχονται από φυτικές ποικιλίες, για τις οποίες έχει εκδοθεί ήδη έγκριση, πρέπει, σύμφωνα με τον κανονισμό αριθ. 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα και τα νέα συστατικά τροφίμων, να δηλώνονται, να ελέγχονται και να εγκρίνονται χωριστά; Απάντηση (31 Οκτωβρίου 1997) Ο κανονισμός 258/97 δεν λαμβάνει ειδικά υπόψη αν ένα φυτό είναι παράγωγο προϊόν ή όχι.
ΓΡΑΠΤΗ ΕΡΩΤΗΣΗ E-2419/97 υποβολή: Laura De Esteban Martin (PPE) προς το Συμβούλιο (18 Iουλίου 1997)

Θέμα: Σεμινάρια εμπειρογνωμόνων

Μπορεί το Συμβούλιο να μας πληροφορήσει πόσα και ποιά είναι τα σεμινάρια εμπειρογνωμόνων που πραγματοποιήθηκαν στον τομέα του τρίτου πυλώνα στη διάρκεια των ετών 1995, 1996 και 1997, παραθέτοντας λεπτομερής στοιχεία για τη συμμετοχή σε αυτά των διαφόρων κρατών μελών;

Μπορεί, επίσης, το Συμβούλιο να μεριμνήσει για την έγκαιρη διαβίβαση στο Ευρωπαϊκό Κοινοβούλιο των πληροφοριών που απορρέουν από τα εν λόγω σεμινάρια, ώστε να διευκολυνθεί το κοινοβουλευτικό έργο, όσον αφορά τα θέματα για τα οποία το Κοινοβούλιο καλείται να γνωμοδοτήσει ή να εκδόσει σχετική έκθεση;

Απάντηση (17 Νοεμβρίου 1997)

Το Συμβούλιο δεν έχει στην κατοχή του τον κατάλογο των σεμιναρίων εμπειρογνωμόνων τα οποία οργανώθηκαν στον τομέα της Δικαιοσύνης και των Εσωτερικών Υποθέσεων, επειδή αυτά οργανώνονται υπό την άμεση ευθύνη των κρατών μελών, και ειδικότερα, της εκάστοτε προεδρίας. Το ίδιο ισχύει και για την παράταση αυτών των σεμιναρίων, την οποία διαχειρίζονται εξ ολοκλήρου τα κράτη μέλη-οργανωτές, έστω και αν ορισμένες εργασίες εντάσσονται εν συνεχεία στο πρόγραμμα των προτεραιοτήτων της συνεργασίας στον τομέα της Δικαιοσύνης και των Εσωτερικών Υποθέσεων.
ΓΡΑΠΤΗ ΕΡΩΤΗΣΗ E-2813/97 υποβολή: Eryl McNally (PSE) προς την Επιτροπή (1 Σεπτεμβρίου 1997)

Θέμα: Το επάγγελμα του χειροπράκτη στην Ισπανία

Προσφάτως πληροφορήθηκα την περίπτωση της κ. Penny Teshak DC η οποία καταδικάστηκε σε 6μηνη φυλάκιση στην Ισπανία. Σπούδασε χειροπρακτική στις ΗΠΑ και, εν συνεχεία, άνοιξε δικό της ιατρείο στην Ισπανία. Επειδή τα πιστοποιητικά σπουδών της προέρχονται από χώρα εκτός ΕΕ, κατηγορείται ότι ασκεί επάγγελμα χωρίς άδεια.

Μπορεί να εξηγήσει η Επιτροπή γιατί ένας ειδικευμένος επαγγελματίας που υποστηρίζεται από την Ισπανική Ένωση Χειροπρακτών αντιμετωπίζει μια τόσο άδικη καταδικαστική απόφαση;

Προτίθεται η Επιτροπή να εισηγηθεί την ανάληψη δράσης σε ευρωπαϊκό επίπεδο, προκειμένου να ανασταλεί η εξωφρενική αυτή δικαστική απόφαση;

Απάντηση του κ. Monti εξ ονόματος της Επιτροπής (17 Οκτωβρίου 1997)

Όσον αφορά το γενικό θέμα της άσκησης του επαγγέλματος του χειροπράκτη στα διάφορα κράτη μέλη, το αξιότιμο μέλος μπορεί να ανατρέξει στην απάντηση της Επιτροπής στη γραπτή ερώτηση Ε-2139/95 της κας Μuscardini ((ΕΕ L 326 της 6.12.1995 )) και στη γραπτή ερώτηση Ε-1706/95 της κας Banotti ((ΕΕ L 311 της 22.11.1995 )).

Όσον αφορά την συγκεκριμένη περίπτωση στην οποία αναφέρθηκε το αξιότιμο μέλος, σύμφωνα με τις πληροφορίες που περιέχονται στην ερώτηση, απορρέει ότι η ενδιαφερομένη είχε ασκήσει το επάγγελμά της χωρίς να της έχει χορηγηθεί η απαραίτητη άδεια. Κότω από τις συνθήκες αυτές καταδικάστηκε για παράνομη άσκηση επαγγελματικής δραστηριότητας καθώς και στις προβλεπόμενες κυρώσεις σύμφωνα με τη νομοθεσία του κράτους μέλους υποδοχής.

Κατά συνέπεια, η Επιτροπή δεν προτίθεται να παρέμβει στο εν λόγω θέμα το οποίο δεν εμπίπτει στην αρμοδιότητά της.
ΓΡΑΠΤΗ ΕΡΩΤΗΣΗ E-2678/97 υποβολή: Ursula Schleicher (PPE) και Edgar Schiedermeier (PPE) προς την Επιτροπή (1 Σεπτεμβρίου 1997)

Θέμα: Μόλυνση του περιβάλλοντος από τη χρησιμοποίηση μελάσσας στη βιομηχανία μαγιάς, στα ζυθοποιΐα και τη χημική βιομηχανία

Η μελάσσα αποτελεί παράγωγο προϊόν (κατάλοιπο) της βιομηχανίας ζάχαρης, το οποίο χρησιμοποιείται ως πρώτη ύλη στη χημική βιομηχανία, κατά την παραγωγή μαγιάς και στα ζυθοποιΐα. Η απομάκρυνση των αποβλήτων πραγματοποιείται εν συνεχεία από τις βιομηχανίες αυτές.

1. Ποιά απόβλητα προκύπτουν από τη χρησιμοποίηση μελάσσας ως πρώτης ύλης

α) κατά την παραγωγή στη βιομηχανία μαγιάς

β) στα ζυθοποιΐα

γ) στη χημική βιομηχανία;

2. Πόσες από τις 30 περίπου μονάδες παραγωγής μαγιάς στα κράτη μέλη της Ευρωπαϊκής Ενώσεως διαθέτουν ίδιες εγκαταστάσεις απομακρύνσεως αποβλήτων;

3. Ποιές επιβλαβείς επιδράσεις στο περιβάλλον προκαλούνται από τα απόβλητα αυτά;

Απάντηση της κας Bjerregaard εξ ονόματος της Επιτροπής (13 Οκτωβρίου 1997)

Η περί αποβλήτων κοινοτική νομοθεσία δεν απαιτεί από τα κράτη μέλη την γνωστοποίηση στην Επιτροπή των δεδομένων που ζητούν τα Αξιότιμα Μέλη του Κοινοβουλίου.

Ωστόσο, τόσο η χημική βιομηχανία όσο και η βιομηχανία επεξεργασίας και μεταποίησης που προορίζονται για την παραγωγή ειδών διατροφής, καλύπτονται από την οδηγία 96/61/ΕΚ σχετικά με την ολοκληρωμένη πρόληψη και έλεγχο της ρύπανσης (η οδηγία «IPPC») ((ΕΕ L 257 της 10.10.1996.)). Η οδηγία IPPC καθορίζει τις γενικές αρχές που διέπουν τις βασικές υποχρεώσεις των βιομηχανικών επιχειρήσεων και μεταξύ αυτών περιλαμβάνεται η αποφυγή, η ανάκτηση ή η διάθεση των αποβλήτων, με ταυτόχρονη αποφυγή ή περιορισμό των τυχόν επιπτώσεων επί του περιβάλλοντος.

Τρεις είναι οι διατάξεις της οδηγίας IPPC οι οποίες θα ενδιέφεραν την γνωστοποίηση πληροφοριών όπως αυτών που ζητήθηκαν:

- τα κράτη μέλη θα καλούνται, αρχής γενομένης από της 30ής Απριλίου 2001, να διαβιβάζουν στην Επιτροπή αντιπροσωπευτικά δεδομένα για τις οριακές τιμές που καθορίζονται από τις αρχές, ως όροι που περιέχονται σε άδειες λειτουργίες,

- η Επιτροπή καλείται να δημοσιεύει ανά τριετία στατιστικά στοιχεία για τις κυριότερες ρυπογόνες εκπομπές στην ατμόσφαιρα, στα ύδατα και στο έδαφος, καθώς και τις ευθυνόμενες γι'αυτό πηγές,

- καλείται επίσης η Επιτροπή να οργανώσει την ανταλλαγή πληροφοριών για τις καλύτερες τεχνικές για κάθε τομέα που διέπεται από την οδηγία, και να δημοσιεύει τα αποτελέσματα ανά τριετία. Τα δημοσιευόμενα αποτελέσματα πρέπει να περιέχουν πληροφορίες για όλες τις τεχνικές προστασίας του περιβάλλοντος στο σύνολό του, περιλαμβάνοντας, λόγου χάριν, τις επιτόπιες μονάδες επεξεργασίας των λυμάτων.